Legal Document

Category: 1335

Text:
239. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθμ. A1/οικ11383/840 της 13 Φεβρ.-7 Μαρτ.2007 (ΦΕΚ  Β΄309) Χορήγηση αδειών κυκλοφορίας φορτηγών ιδιωτικής χρήσης σε κατόχους άδειας συλλογής – μεταφοράς επικίνδυνων ιατρικών αποβλήτων. Έχοντας υπόψη: 1. Τις διατάξεις του ν. 1650/1986 (ΦΕΚ 160/Α) για την προστασία του περιβάλλοντος όπως τροποποιήθηκε με το ν. 3010/2002 (ΦΕΚ 160/Α). 2. Τις διατάξεις του ν. 1959/91 (Α΄ 125) «Για τις οδικές μεταφορές, τις επικοινωνίες και άλλες διατάξεις».  3. Τις διατάξεις της υπ’ αριθμ. 37591/2031/2003 (ΦΕΚ 1419/Β) «Μέτρα και όροι για τη διαχείριση ιατρικών αποβλήτων από υγειονομικές μονάδες» κοινής υπουργικής απόφασης. 4. Τις διατάξεις της υπ’ αριθμ. 13588/725/2006 (ΦΕΚ 383/Β) κοινής υπουργικής απόφασης «Μέτρα όροι και περιορισμοί για τη διαχείριση επικίνδυνων αποβλήτων σε συμμόρφωση με τις διατάξεις της οδηγίας 91/689/ΕΟΚ» κοινής υπουργικής απόφασης. 5. Τις διατάξεις της υπ’ αριθμ. Α2/29542/5347/1991 (ΦΕΚ 707/Β) υπουργικής απόφασης «Χορήγηση αδειών κυκλοφορίας ΦΙΧ αυτοκινήτων σύμφωνα με τις διατάξεις του ν. 1959/1991». 6. Τις διατάξεις του άρθρου 90 του «Κώδικα Νομοθεσίας για την Κυβέρνηση και τα Κυβερνητικά Όργανα» που κυρώθηκε με το άρθρο πρώτο του π.δ. 63/2005 (ΦΕΚ 98Α). 7. Το γεγονός ότι από τις διατάξεις της παρούσας δεν προκαλείται δαπάνη σε βάρος του κρατικού προϋπολογισμού. 8. Ότι είναι σκόπιμη η χορήγηση αδειών κυκλοφορίας ΦΙΧ αυτοκινήτων στις επιχειρήσεις που δραστηριοποιούνται στη συλλογή – μεταφορά επικίνδυνων ιατρικών αποβλήτων, αποφασίζουμε: 1. Επιτρέπεται η χορήγηση αδειών κυκλοφορίας φορτηγών αυτοκινήτων ιδιωτικής χρήσης – ψυγείων σε φυσικά ή νομικά πρόσωπα, κατόχους άδειας συλλογής – μεταφοράς επικίνδυνων ιατρικών αποβλήτων από υγειονομικές μονάδες σύμφωνα με τις διατάξεις της υπ’ αριθμ. 37591/2031/2003 κοινής υπουργικής απόφασης, όπως ισχύει. «2. Για τη χορήγηση των παραπάνω αδειών κυκλοφορίας από τις αρμόδιες Διευθύνσεις Μεταφορών και Επικοινωνιών των Νομαρχιακών Αυτοδιοικήσεων απαιτείται η υποβολή των εξής δικαιολογητικών: Α. Άδεια συλλογής-μεταφοράς επικίνδυνων ιατρικών αποβλήτων, η οποία χορηγείται με απόφαση του Γενικού Γραμματέα της οικείας Περιφέρειας, ή με κοινή απόφαση των Υπουργών ΠΕΧΩΔΕ και Υγείας και Κοινωνικής Αλληλεγγύης, όταν η συλλογή και μεταφορά γίνεται σε περισσότερες από μία περιφέρειες, σύμφωνα με τις διατάξεις της υπ’ αριθμ. 37591/2031/2003 κοινή υπουργική απόφαση, όπως ισχύει. Β. Μελέτη-έκθεση πραγματογνώμονα ADR, εξουσιοδοτημένου από το ΥΜΕ, με την οποία βεβαιώνεται ότι το όχημα ικανοποιεί τις πρόσθετες απαιτήσεις του μέρους 9 της Συμφωνίας ADR που αφορούν αυτό και ότι πληρούνται οι προϋποθέσεις του άρθρου 7 της υπ’ αριθμ. 37591/2031/2003, κοινή υπουργική απόφαση όπως ισχύει. Στη μελέτη θα περιλαμβάνεται σχεδιάγραμμα με την κάτοψη και την τομή του θαλάμου φόρτωσης σε κλίμακα 1:50, υπογεγραμμένο από τον αρμόδιο μηχανικό, περιγραφή του υλικού του δαπέδου και των τοιχωμάτων αυτού. Θα βεβαιώνεται ότι δεν υπάρχει μηχανισμός συμπίεσης και θα περιγράφονται διατάξεις που δεν αυξάνουν την πίεση στο χώρο φόρτωσης, εφόσον απαιτείται και υπάρχουν.  Γ. Έκθεση από «Εμπειρογνώμονες ΑΤΡ», όπως αυτοί ορίζονται στην υπ’ αριθμ. Φ.201/48692/5161/2004 (ΦΕΚ Β΄/1340/31.8.2004), στην οποία θα καθορίζεται τουλάχιστον ο τρόπος και η δυνατότητα επίτευξης της ψύξης (θερμοκρασία) που απαιτεί η υπ’ αριθμ. 37591/2031/2003, κοινή υπουργική απόφαση οι εσωτερικές διαστάσεις του θαλάμου φόρτωσης καθώς και οι διαστάσεις των ανοιγμάτων του θαλάμου. Σε περίπτωση χρήσης ψυκτικής συσκευής, θα περιγράφεται ο εξοπλισμός (τύπος, ψυκτική ικανότητα κ.λπ.).  Δ. Δελτίο Τεχνικού Ελέγχου (ΔΤΕ) από ΚΤΕΟ, χωρίς να έχουν επισημανθεί σοβαρές ή επικίνδυνες (Σ.Ε ή Ε.Ε) ελλείψεις, με ετήσια ημερομηνία λήξης λόγω μεταφοράς επικίνδυνων εμπορευμάτων. Τα ανωτέρω (Β) και (Γ) δικαιολογητικά εκδίδονται εις διπλούν, εκ των οποίων το ένα φυλάσσεται στο φάκελο του οχήματος της αρμόδιας Νομαρχιακής Υπηρεσίας Μεταφορών & Επικοινωνιών και το δεύτερο, θεωρημένο από την υπηρεσία, στον ιδιοκτήτη του οχήματος προκειμένου να το προσκομίζει στο ΚΤΕΟ για κάθε έλεγχο από αυτό».  Η παρ.2 αντικαταστάθηκε ως άνω από την παρ.1 της με αριθ.Α1/οικ/27683/2320/9-22 Μαϊου 2008 (ΦΕΚ Β΄948), όμοιας απόφασης. (Μετά τη σελ. 242,89630) Σελ. 242,89631 Τεύχος -Σελ.  Φορτηγά αυτοκίνητα 21.Ε.δ.239 3. Στην άδεια κυκλοφορίας των αυτοκινήτων αυτών αναγράφονται στη θέση των παρατηρήσεων τα εξής: «Επιτρέπεται η μεταφορά αποκλειστικά ιατρικών αποβλήτων σύμφωνα με την άδεια συλλογής – μεταφοράς και των συμβάσεων με τις Υγειονομικές Μονάδες και η κυκλοφορία εντός της Περιφέρειας ή των Περιφερειών που προβλέπεται στην άδεια αυτή». Η διάρκεια ισχύος της άδειας κυκλοφορίας είναι σύμφωνη με την διάρκεια ισχύος της άδειας συλλογής- μεταφοράς. Η ισχύς της άδειας κυκλοφορίας δύναται να παραταθεί κατόπιν ανανέωσης της άδειας συλλογής – μεταφοράς.  4. Η διενέργεια μεταφορών με τα φορτηγά αυτοκίνητα ιδιωτικής χρήσης της κατηγορίας αυτής γίνεται σύμφωνα με τους όρους και προϋποθέσεις που περιγράφονται στην άδεια συλλογής – μεταφοράς και στις σχετικές συμβάσεις με τις Υγειονομικές Μονάδες. Για τη μεταφορά των επικίνδυνων ιατρικών αποβλήτων απαιτούνται ως συνοδευτικά έγγραφα, πέραν των λοιπών εγγράφων, όπως τα έγγραφα που προβλέπονται από τη Συμφωνία ADR και επικυρωμένα αντίγραφα της άδειας συλλογής - μεταφοράς και των συμβάσεων με τις Υγειονομικές Μονάδες.  5. Τα φορτηγά αυτοκίνητα που τίθενται σε κυκλοφορία σύμφωνα με τις διατάξεις της παρούσας, απαγορεύεται με ποινή οριστικής αφαίρεσης της άδειας κυκλοφορίας και στέρησης του δικαιώματος χορήγησης νέας να μεταφέρουν προϊόντα διαφορετικά πλην των ιατρικών αποβλήτων ή να διενεργούν μεταφορές κατά παράβαση των όρων της άδειας συλλογής – μεταφοράς της επιχείρησης και των συμβάσεων με τις Υγειονομικές Μονάδες.  «6. Κατά τον ετήσιο τεχνικό έλεγχο του οχήματος από ΚΤΕΟ, ο σύμβουλος ασφαλούς μεταφοράς επικίνδυνων εμπορευμάτων της εταιρείας μεταφοράς επικίνδυνων ιατρικών αποβλήτων, θα επιλαμβάνεται της απαίτησης που προβλέπει το άρθρο 7 της υπ’ αριθμ. 37591/2031/2003 κοινή υπουργική απόφαση ότι ο χώρος είναι καθαρός και απολυμασμένος. Για το παραπάνω χορηγεί σχετική βεβαίωση στην οποία επιπρόσθετα αναφέρεται ότι, μετά τον καθαρισμό και την απολύμανση του συγκεκριμένου χώρου φόρτωσης δεν έχει διενεργηθεί καμία φόρτωση. Σε αντίθετη περίπτωση δε θα διενεργείται τεχνικός έλεγχος του οχήματος. Τα ΚΤΕΟ διενεργούν τεχνικό έλεγχο σύμφωνα με τις σχετικές ισχύουσες διατάξεις της κατηγορίας του οχήματος (υ.α. 44800/123/85 όπως ισχύει) και διαπιστώνουν, σύμφωνα με τα προσκομιζόμενα (Β) και (Γ) δικαιολογητικά που αναφέρονται παραπάνω και τις πρόσθετες απαιτήσεις του μέρους 9 της Συμφωνίας ADR που αφορούν αυτό, ότι το όχημα εξακολουθεί να ικανοποιεί τις απαιτήσεις της κατηγορίας του. Σελ. 242,89632 Τεύχος -Σελ.  Επιπρόσθετα διενεργείται έλεγχος συμμόρφωσης του οχήματος προς τις απαιτήσεις του άρθρου 7 της υπ’ αριθμ. 37591/2031/2003 κοινή υπουργική απόφαση και οι τυχόν διαπιστούμενες παρεκκλίσεις, σημειώνονται ως ακολούθως: - Χώρος φόρτωσης μη κλειστός: σημειώνεται Σοβαρή Έλλειψη στο σημείο ελέγχου 1304. - Χώρος φόρτωσης μη στεγανός: σημειώνεται Επικίνδυνη Έλλειψη στο σημείο ελέγχου 6302 (η διαπίστωση γίνεται με οπτικό έλεγχο από το εσωτερικό του χώρου). - Χώρος φόρτωσης μη σύμφωνος με τα προσκομιζόμενο (Β) δικαιολογητικό: σημειώνεται Σοβαρή Έλλειψη στο σημείο ελέγχου 1304. - Ψυκτική συσκευή μη υπάρχουσα, ή μη λειτουργούσα, ή άλλου τύπου από την περιγραφόμενη στο (Γ) δικαιολογητικό: σημειώνεται Σοβαρή Έλλειψη στο σημείο ελέγχου 16107. Εφόσον στο Δελτίο Τεχνικού Ελέγχου (ΔΤΕ), που εκδίδεται από το ΚΤΕΟ, έχουν επισημανθεί σοβαρές ελλείψεις, δεν παρέχεται το δικαίωμα να διενεργείται έργο μεταφοράς επικίνδυνων εμπορευμάτων μέχρι την αποκατάσταση των ελλείψεων. Σε περίπτωση επικίνδυνων ελλείψεων, εκτός των άλλων, ενημερώνεται εγγράφως η αρμόδια Νομαρχιακή Υπηρεσία Μεταφορών & Επικοινωνιών για την ανάκληση της άδειας του οχήματος, η οποία στη συνέχεια ενημερώνει τις αρμόδιες υπηρεσίες έκδοσης της σχετικής άδεια συλλογής-μεταφοράς ιατρικών αποβλήτων». Η παρ.6 προστέθηκε με την παρ.2 της με αριθ.Α1/οικ/27683/2320/9-22 Μαϊου 2008 (ΦΕΚ Β΄948), όμοιας απόφασης. Η απόφαση αυτή ισχύει από την ημερομηνία δημοσίευσής της στην Εφημερίδα της Κυβερνήσεως. 21.Ε.δ.239 Φορτηγά αυτοκίνητα